Ivan Pavlov

Ivan Petrovitš Pavlov (vene keeles Иван Петрович Павлов; 26. september (14. september vkj) 1849 Rjazan – 27. veebruar 1936 Leningrad) oli vene füsioloog, tingitud reflekside ehk Pavlovi reflekside avastaja.

 Elukäik 
Ivan Pavlov õppis Peterburi ülikoolis. 1917. aastal toimunud revolutsioonide ajal keeldus Pavlov lahkumast Venemaalt, vaatamata teda tabanud ülekohtule – temalt konfiskeeriti teadustööde eest saadud kuus kuldmedalit ja natsionaliseeriti panka deponeeritud Nobeli auhinna rahaline osa.

Hiljem keelasid võimud tal emigreeruda, kartes tema paljastusi Nõukogude Venemaa tegelikkuse kohta. Pärast inglise kirjaniku Herbert Wellsi külaskäiku nälgiva Pavlovi juurde ja Rahvusvahelise Punase Risti palveid lubada tal emigreeruda võeti Pavlovi olukord erikontrolli alla ning talle eraldati elatusvahendeid. Pärast seda lubati tal järelevalve all reisida välismaale: Soome, Suurbritanniasse, Ameerika Ühendriikidesse ja Prantsusmaale. Tal oli võimalus välismaale jääda, kuid ta keeldus sellest.

Ivan Pavlov veetis koos perega 26 suve Eestis Sillamäel (täpsemini selle külje all Türsamäel ehk Tiurselis).T. Kändler 2016. Maaleht 22. sept. lk. 37.; Daniel P. Todes. Ivan Pavlov: A Russian Life in Science.

Ivan Pavlov pooldas tervislikku eluviisi ja oli tugeva tervisega, kuid 1936. aastal haigestus ta viirushaigusse ning pöördus sugulaste soovitusel arsti poole, kelleks oli hiljem Maksim Gorki "surnuksravimise" eest süüdi mõistetud ja 1941. aastal maha lastud D. Lepnev, kes tegi talle süsti. Seejärel Pavlovi tervis halvenes ning ta sai aru, et on suremas.Загадка смерти академика Surma lähenemist tundev Pavlov kutsus oma õpilased kokku ja kirjeldas oma tundmusi, kuni ta suri. Ühele juhuslikule külastajale öeldi: "Akadeemik Pavlov on hõivatud. Ta sureb." Tema töö oluliseks edasiarendajaks oli Pjotr Anohhin.

 Tunnustus
Ta pälvis 1904. aastal Nobeli füsioloogia- või meditsiiniauhinna vereringe füsioloogiat ja seedimist käsitlevate teadusuuringute eest. Ta oli esimene Nobeli auhinna laureaat Venemaal.
1902 nimetati Tartu Ülikooli auliikmeks
1904 Nobeli füsioloogia- või meditsiiniauhind
1924 valiti Tartu ülikooli audoktoriks meditsiini alal (dr. med. h. c.)
1932 valiti Ameerika Filosoofiaseltsi välisliikmeks

Viited 

Välislingid

 Jackie D. Wood, The First Nobel Prize for Integrated Systems Physiology: Ivan Petrovich Pavlov, 1904, Physiology, 1. detsember, 2004, 19. köide, nr 326-330DOI: 10.1152/physiol.00034.2004, veebiversioon (vaadatud 26.07.2014) (inglise keeles)

Kategooria:Venemaa psühholoogid
Kategooria:Venemaa füsioloogid
Kategooria:Venemaa füüsikud
Kategooria:Peterburi ülikooli vilistlased
Kategooria:Tartu ülikooli audoktorid
Kategooria:Tartu ülikooli auliikmed
Kategooria:Nobeli füsioloogia- või meditsiiniauhinna laureaadid
Kategooria:Auleegioni rüütlid
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Sündinud 1849
Kategooria:Surnud 1936